cyanic-selkie/wikianc huggingface dataset:
Piracaia
Vuonna 2001 Piracaia palasi jälleen Suomeen, kun USM Blida lainasi hänet Atlantikseen. Vuonna 2002 Piracaian sopimus algerialaisseuran kanssa umpeutui joten hän pelasi syksyn FC Hämeenlinnassa. Kaudeksi 2003 Piracaia palasi jälleen FC Jazzin paitaan, jossa hän pelasi kaksi vuotta. Kausi 2004 päättyi kuitenkin murheellisesti Jazzin hävittyä liigakarsinnoissa IFK Mariehamnille. Talven Piracaia pelasi jälleen Pohjois-Afrikassa, tällä kertaa Tunisian pääsarjan US Monastirin paidassa. Vuodet 2005–2007 Piracaia edusti FF Jaroa. Kaudeksi 2008 Piracaia palasi Poriin pelaamaan Kakkoseen Porin Palloilijoiden riveihin.
Kesken kauden 2010 Piracaia siirtyi PoPasta toiseen porilaisjoukkueeseen, Kakkosen Musan Salamaan. Hän olikin yhtenä osasyynä siihen, että joukkue säilytti sarjapaikkansa Suomen kolmanneksi korkeimmalla sarjatasolla. MuSa tippui kuitenkin seuraavana kauden päätteeksi Kolmoseen.
Petter Lybeck
Petter Lybeck myös Lybäck, (20. marraskuuta 1841 Kruunupyy – 22. maaliskuuta 1900 Kruunupyy) oli suomalainen urkujenrakentaja ja urkuri.
Ratkaisevaa Lybeckin uralle oli uusien urkujen hankinta Kruunupyyn seurakuntaan 1862. Hän auttoi urkujen pystytyksessä ja soitti niillä ensimmäisenä. Urkurintointa Lybeck hoiti Kruunupyyssä vuoteen 1883. Lybeck oli valtion apurahalla urkujenrakennusopissa 1878-79 ruotsalaisella P.L. Åkermanin urkutehtaalla ja valmisti lähes kymmenet urut vuosien 1872 ja 1897 välillä. Kirkkourkujen lisäksi Lybeck valmisti urkuharmooneja. Lybeck oli kiinnostunut myös puhallinmusiikista, ja 1885 hän perusti Kruunupyyn torvisoittokunnan.
Ei oikotietä sankaruuteen 1983–1989
Ei oikotietä sankaruuteen 1983–1989 on Lapinlahden Lintujen järjestyksessään toinen kokoelma-albumi. Se julkaistiin vinyylinä vuonna 1989, ja sen CD-painos ilmestyi seuraavana vuonna.
Juho Heikki Filppula
Juho Heikki (Johan Henrik) Filppula (14. lokakuuta 1843 Tyrvää – 30. maaliskuuta 1919 Alastaro) oli suomalainen maanviljelijä ja valtiopäivämies.
Plutino
thumb|250px|Tunnetuimpia plutinoita vertailussa koon, [[albedon ja värin mukaan]] Plutinot ovat tähtitieteellisen määritelmän mukaan transneptunisia kohteita, jotka ovat 3:2 rataresonanssissa Neptunus-planeetan kanssa. Ne on nimetty kääpiöplaneetta 134340 Pluton mukaan. IAU:n määritelmän mukaan planeetta on taivaankappale, joka on puhdistanut ratansa lähiympäristön muista kappaleista, siis plutino ei ole oikea planeetta. Myös Pluto itse ja sen kuu Kharon ovat plutinoja. Noin neljäsosa Kuiperin vyöhykkeen kohteista on plutinoja.
Pluton lisäksi suurimmat tunnetut plutinot ovat 90482 Orcus, 28978 Ixion ja 38628 Huya. Ensimmäinen Pluton ja Kharonin jälkeen löydetty plutino oli (385185) 1993 RO. Myös 38083 Rhadamanthusia pidettiin ennen yhtenä suurimmista plutinoista, mutta nykyään se luetaan muunlaiseksi Kuiperin vyöhykkeen kohteeksi.
Lähteet
kehys|oikea|28978 Ixionin rata (sinisellä) verrattuna uloimpien planeettojen (Jupiter, Saturnus, Uranus ja Neptunus) ratoihin (punaisella). kehys|vasen|134340 Pluton [[kiertorata|rata (sinisellä) verrattuna uloimpien planeettojen (Jupiter, Saturnus, Uranus ja Neptunus) ratoihin (punaisella).]]
Annelies Maas
Annelies Maas (s. 25. tammikuuta 1960 Wageningen, Gelderland) on alankomaalainen uimari, joka saavutti vapaauintiviestissä olympiapronssia 1980 ja 200 metrin vapaauinnissa MM-pronssia 1982.
Sven Rinman
thumb|upright|Sven Rinman Sven Rinman (1720–1792) oli ruotsalainen vuoritieteilijä, kemisti ja metallurgi. Rinmania sanotaan joskus Ruotsin "vuorialan isäksi". Hän teki ansiokasta työtä raudan ja teräksen valmistusmenetelmien kehittämiseksi. Rinman perusti kaivoksia, teki keksintöjä ja paransi sulatusprosessia. Hänet valittiin 1753 Ruotsin tiedeakatemian jäseneksi.
Annelies Maas
Maas kilpaili olympialaisissa Montrealissa 1976 ja Moskovassa 1980. Montrealissa hän sijoittui neljänneksi 200 metrin vapaauinnissa ja 4 × 100 metrin vapaauintiviestissä sekä seitsemänneksi 400 metrin vapaauinnissa. Moskovassa hän saavutti pronssimitalin 4 × 100 metrin vapaauintiviestissä; joukkueessa uivat myös Conny van Bentum, Reggie de Jong ja Wilma van Velsen. Lisäksi hän sijoittui 400 metrin vapaauinnissa kuudenneksi.
Sven Rinman
Rinmanin mukaan on nimetty väriaine Rinmanin vihreä eli koboltinvihreä.
Annelies Maas
MM-kilpailuissa 1978 Maas sijoittui 200 metrin vapaauinnissa neljänneksi, 800 metrin vapaauinnissa viidenneksi ja 400 metrin vapaauinnissa kuudenneksi. Vuoden 1982 MM-kilpailuissa hän saavutti pronssia 200 metrin vapaauinnissa ja sijoittui neljänneksi 400 metrin vapaauinnissa.
Vuoden 1977 EM-kilpailuissa Maas saavutti neljä mitalia: hopeaa 400 metrin, 800 metrin ja 4 × 100 metrin vapaauinneissa sekä pronssia 200 metrin vapaauinnissa.
54 (luku)
54 (viisikymmentäneljä) on luonnollinen luku, jota edeltää luku 53 ja seuraa luku 55.
Jean Sablon
Jean Sablon (25. maaliskuuta 1906 Nogent-sur-Marne – 24. helmikuuta 1994 Cannes) oli ranskalainen chanson-laulaja ja näyttelijä. ”Ranskan Bing Crosbyksi” kutsuttu Sablon oli maansa ensimmäinen laulaja, joka ryhtyi käyttämään mikrofonia ja sen mahdollistamaa crooner-laulutyyliä. Hän edisti myös jazz-musiikin suosiota Ranskassa ja työskenteli muun muassa viulisti Stephane Grappellin ja kitaristi Django Reinhardtin kanssa.
Jean Sablon syntyi muusikkoperheeseen, jossa sekä isä että sisaret ja veljet olivat laulajia ja lauluntekijöitä.
Vuonna 1937 Sablon muutti Yhdysvaltoihin, josta hän teki kiertueita eri puolille maailmaa. Sablon muistetaan muun muassa chansonien ”J’attendrai”, ”C’est le printemps” ja ”Sur le pont d’Avignon” pehmeätyylisisistä tulkinnoista.
Karsastus
thumb|270px|Karsastuksen eri muotoja. Karsastus on silmien virheasento, jossa silmät ovat kohdistuneet eri kohteisiin. Tällöin oikean ja vasemman silmän verkkokalvon keskikuoppaan tarkentuu eri alue näkökentästä.
Isoaivojen näkökuorialueen hermosolujen väliset yhteydet muotoutuvat ensimmäisten kahden–kolmen elinvuoden aikana. Yleensä toinen silmä on hallitseva. Ellei karsastusta korjata ajoissa, hermosto alkaa hyljeksiä ”heikommasta” silmästä tulevaa informaatiota. Tällöin näkökenttä kapenee ja stereonäkökyky voi kadota kokonaan. Karsastus voi kehittyä myös aikuisiällä, jolloin vaivana on kahtenanäkeminen.
Karsastusta voidaan hoitaa silmälihaksiin kohdistuvalla kirurgialla. Väliaikaista helpotusta voi saada valon tulosuuntaa muuttavilla silmälasien prismalinsseillä.
Poing poing poing (Frederikin albumi)
Poing Poing Poing on Frederikin vuonna 1987 julkaistu albumi.
Motu Nui
Motu Nui on Chilelle kuuluva saari Pääsiäissaaren eteläpuolella, Tyynellä valtamerellä. Aiemmin Pääsiäissaaren asukkailla oli perinne, jossa Motu Nuilla järjestettiin eräs kilpailu, jossa kilpailijat etsivät saarelta nokitiiran munaa. Ensimmäinen, joka palasi takaisin, sai heimolleen oikeuden hallita saaren luonnonvaroja seuraavan vuoden ajan ja lisäksi voittajan klaanin päällikkö sai tittelin Tangata manu (lintuihminen). Perinne oli elossa vielä 1800-luvulla.
Saaren nimi tarkoittaa rapanuin kielellä "suurta luotoa". Motu Nuin vierellä sijaitsee myös kaksi muuta motua, Motu Kao Kao ja Motu Iti.
Motu Nuilla ei ole ihmisasutusta. Se on osa Valparaíson aluetta.
Lähteet
-27.20139°N, -109.45278°W
Terpeenit
Terpeenit ( = pihka, hartsi) ovat laaja hiilivetyjen aineryhmä. Ne tunnetaan myös nimellä isoprenoidit, sillä ne ovat isopreenin eli 2-metyyli-1,3-butadieenin polymeroitumistuotteita, joiden bruttokaava on (C5H8)n. Terpeenejä tavataan runsaasti havupuiden pihkasta, erityisesti tiehytpihkasta, mutta niitä on myös kasvien eteerisissä öljyissä.
Terpeenit luokitellaan sen mukaan kuinka monta isopreeniyksikköä aineessa lukumääräisesti on mukana:
Terpeenirakennetta, joka sisältää rakenteessaan muitakin alkuaineita kuin hiiltä (C) ja vetyä (H), kutsutaan terpenoidiksi.
Havupuut sisältävät lähinnä mono-, seskvi- ja diterpeenejä. Terpeenejä käytetään esimerkiksi mausteina ja hajusteina. Näitä hyväntuoksuisia yhdisteitä saadaan kasveista höyrytislauksella eristetyksi. Esimerkiksi pineeni ja mentoli ovat terpeenejä.
Comet (panssarivaunu)
Comet oli brittiläinen panssarivaunu, jota käytettiin ensimmäisen kerran toisen maailmansodan loppupuolella. Cometia pidetään yhtenä brittien parhaista toisen maailmansodan aikaisista panssarivaunuista.
Comet, mallinumeroltaan A34, kehitettiin Cromwell-panssarivaunun seuraajaksi, ja näissä kahdessa oli monia yhtäläisyyksiä. Cometia suunniteltaessa oli omaksuttu vaikutteita saksalaisten Panther-vaunusta.
Pääaseena Cometissa oli 77 mm:n HV-tykki, joka oli kehitetty kuuluisasta 76,2 mm:n O. Q. F (Ordnance Quick Firing) 17-pounder -panssarintorjuntakanuunasta. Tosiasiassa 77 mm HV:n kaliiperi oli sama kuin 17-naulaisen 76,2 mm:n, mutta koska 77 mm HV:n hylsynpituus oli 420 mm ja 17-naulaisen taas 583 mm, nimettiin uudempi ase sekaannusten välttämiseksi 77 mm HV:ksi. Tykki oli toisen maailmansodan mittapuun mukaan hyvä, muttei kuitenkaan suurempilähtönopeuksisen 17-naulaisen veroinen. Suomessa tykin nimike oli 77 PSVK 44.
Piero Ferrari
Piero Lardi Ferrari (s. 22. toukokuuta 1945 Castelvetro di Modena, Italia) on automerkki Ferrarin perustajan Enzo Ferrarin toinen ja ainoa yhä elossa oleva poika. Nykyisin Ferrari toimii Ferrarin hallituksen varapuheenjohtajana ja omistaa yhtiöstä noin kymmenen prosenttia. Hän aloitti työt Ferrarilla 1970-luvulla, silloin maantieautojen parissa. Vuonna 1988 isänsä kuoleman jälkeen Ferrarista tuli Ferrarin varatoimitusjohtaja. Vuonna 1998 hän perusti oman yrityksensä, High Performance Engineeringin. Hän on naimisissa ja hänellä on yksi tytär. Vuonna 2013 Ferrari sai Lorenzo Bandini -palkinnon.
Dude, Where’s My Car?
Dude, Where’s My Car? on Danny Leinerin ohjaama komediaelokuva vuodelta 2000.
Elokuva kertoo Jessestä ja Chesteristä, jotka railakkaan yön jälkeen huomaavat autonsa hävinneen ja aloittavat etsinnät sen löytämiseksi.
Mendin lento-onnettomuus 1996
Mendin lento-onnettomuus 1996 tapahtui 7. heinäkuuta 1996, kun Papua-Uuden-Guinean Bosavista Mendiin matkalla ollut Milne Bay Airin de Havilland Canada DHC-6-300 Twin Otter törmäsi huonossa säässä vuoreen lähellä Mendiä. Koneessa oli lentäjä ja 19 matkustajaa, ja kaikki kuolivat onnettomuudessa.
Tilauslennolla olleen koneen lentäjä oli Australiasta ja kaikki matkustajat Papua-Uuden-Guinean kansalaisia. Kone törmäsi kallioon kahdeksan kilometrin päässä Mendistä koilliseen vuoristoisella alueella, jonka viranomaiset sanoivat olevan lentäjille vaikea hyvälläkin säällä. Onnettomuushetkellä sää oli huono ja pilvinen.
Ardito Desio
pienoiskuva|Ardito Desio vuonna 1955.Kreivi Ardito Desio (18. huhtikuuta 1897 – 12. joulukuuta 2001) oli italialainen tutkimusmatkailija, vuorikiipeilijä, geologi ja kartografi.
Desio syntyi Palmanovassa, Friuli-Venezia Giulian autonomisella alueella. Kroatian kuningas Tomislav II teki hänestä kreivin.
Desio teki vuosina 1926–1940 lukuisia geologisia tutkimusmatkoja Libyan alueella. Hän oli varhaisimpien sieltä öljyä löytäneiden joukossa. Hän johti myös retkikuntaa, joka saavutti K2:n huipun 31. heinäkuuta 1954.
Suunnitelma sosiaali- ja terveydenhuollon hyvinvointialueiden perustamisesta
Uudistuksessa kuntien hoitama perusterveydenhuolto, sosiaalitoimi ja pelastustoimi sekä sairaanhoitopiirien erikoissairaanhoito ja erityishuoltopiirien toiminta yhdistetään maakunnallisesti yhteen hyvinvointialueeksi nimettyyn organisaatioon (Uudenmaan erillisratkaisua lukuun ottamatta). Suunnitelman mukaan hyvinvointialueet ovat julkisoikeudellisia yhteisöjä, joilla on alueellaan itsehallinto. Niiden ylin päättävä toimielin on vaaleilla valittava aluevaltuusto.
Uudistuksen tavoitteet
Uudistuksessa sosiaali- ja  terveyspalveluiden ja pelastustoimen järjestämisvastuu annetaan kuntaa suuremmille itsehallinnollisille hyvinvointialueille (maakunnille). Samalla näiden toimintojen päätöksentekojärjestelmä ja rahoitusjärjestelmä uudistetaan. Uudistuksen tavoitteena on:
Hallituksen esitykseen sisältyvät lait
Hallituksen 8.12.2020 tekemä esitys eduskunnalle sisältää yhteensä 50 lakiesitystä. Keskeiset hyvinvointialueiden perustamista, toimeenpanoa, tehtävien siirtoja ja sosiaali- ja terveydenhuollon ja pelastustoimen järjestämistä koskevat lakiesitykset ovat:
Hyvinvointialueiden perustamisen aikataulu ja suunnitelman eteneminen
Hallituksen tavoitteena on, että sosiaali- ja terveydenhuollon ja pelastustoimen uudistamista koskevat lait hyväksytään eduskunnan kevätistuntokaudella 2021. Hyvinvointialueet perustetaan sosiaali- ja terveydenhuollon ja pelastustoimen uudistuksen toimeenpanolailla. Tältä osin tavoitteena on, että toimeenpanolaki tulee voimaan 1.7.2021 ja hyvinvointialueiden toimintaa valmistelevien väliaikaisten valmisteluelinten toiminta maakunnissa käynnistyy viimeistään syyskuussa 2021. Ensimmäiset hyvinvointialueiden aluevaltuustovaalit pidetään alkuvuonna 2022 ja aluevaltuustot aloittavat toimintansa maaliskuussa 2022.
Sosiaali- ja terveydenhuollon ja pelastustoimen järjestämisvastuu siirtyy hyvinvointialueille 1.1.2023.
Perustuslakivaliokunnan lausunto ja Sosiaali- ja terveysvaliokunnan mietintö
"Valiokunnan mielestä lakiehdotusten perusratkaisut eivät ole ongelmallisia perustuslain kannalta." Perustuslakivaliokunta edellyttää kuitenkin lakiesityksissä tehtävän korjauksia "Helsingin kaupunkiin kohdistuvaan valtion ohjaukseen, vanhojen ulkoistamissopimusten mitättömyyteen, kunnilta siirtyvän omaisuuden korvausjärjestelyihin sekä eräisiin tiedonsaantioikeuksiin".
Eduskuntakäsittely
Eduskunta hyväksyi sosiaali- ja terveydenhuollon uudistusta koskevat hallituksen lakiesitykset 23.6.2021 äänin 105 - 77.
Songs of Innocence (U2:n albumi)
Songs of Innocence on irlantilaisen rock-yhtye U2:n kolmastoista studioalbumi. Albumin pääasiallisena tuottajana työskenteli Danger Mouse, mutta sen tuottamiseen osallistuivat myös Paul Epworth, Ryan Tedder, Declan Gaffney ja Mark ”Flood” Ellis. Se julkaistiin digitaalisesti 9. syyskuuta 2014 ilmaiseksi kaikkien iTunes Storen asiakkaille. Levy-yhtiöt Island Records ja Interscope Records julkaisivat albumin myyntipainoksen CD- ja LP-formaateissa 13. lokakuuta 2014. Albumin iTunes -julkaisu teki historiaa, sillä se on mittakaavaltaan kaikkien aikojen laajin yksittäisen musiikkialbumin julkaisu.
Suunnitelma sosiaali- ja terveydenhuollon hyvinvointialueiden perustamisesta
Vaikutukset sosiaali- ja terveydenhuollon ja pelastustoimen henkilöstöön
Kuntien ja kuntayhtymien sosiaali- ja terveydenhuollon sekä pelastustoimen henkilöstö siirtyy ns. vanhoina työntekijöinä hyvinvointialueiden palvelukseen. Hyvinvointialueiden palvelukseen siirtyy noin 172 900 henkilöä 332 kunnasta tai kuntayhtymästä. Lisäksi noin 14 400 henkilöä jatkaa Helsingin kaupungin palveluksessa ja HUS-yhtymän palveluksessa 22 800 henkilöä. Sosiaali- ja terveydenhuollon tukipalveluissa työskentelevä henkilö siirtyy hyvinvointialueen henkilöstöön, jos tehtävistä vähintään puolet on sosiaali- tai terveydenhuollon tukitehtäviä.
Songs of Innocence (U2:n albumi)
U2:n edellisen albumin No Line on the Horizonin jälkeen yhtyeen laulaja Bono ilmaisi olevansa epävarma siitä, miten yhtye voisi pysyä yhä musiikillisesti ajankohtaisena. Vuosina 2009-2014 yhtye työskenteli kolmen eri albumiprojektin parissa, mutta albumin viimeistelystä muodostui ongelma ja sen julkaisu viivästyi useaan otteeseen. Työstettyään Songs of Innocencea Danger Mousen kanssa kahden vuoden ajan yhtye työskenteli Epworthin, Tedderin ja Floodin kanssa viimeistelläkseen albumin. Teemaltaan albumi vierailee yhtyeen jäsenten nuoruusvuosissa 1970-luvun Irlannissa käsitellen muun muassa lapsuuden muistoja, rakkautta ja menetyksiä. Albumia on pidetty kunnianosoituksena The Ramonesille ja The Clashille, ja Bono on kuvaillut sen olevan ”yhtyeen uran henkilökohtaisin albumi.”
Suunnitelma sosiaali- ja terveydenhuollon hyvinvointialueiden perustamisesta
Omaisuusjärjestelyt
Kuntien ja kuntayhtymien sosiaali- ja terveystoimen sekä pelastustoimen omaisuus siirretään hyvinvointialueiden omistukseen tai hallintaan seuraavien periaatteiden mukaisesti:
Songs of Innocence (U2:n albumi)
Songs of Innocence sai osakseen kritisointia iTunes -julkaisumenetelmän vuoksi. Noin 81 miljoonaa iTunes-käyttäjää kuunteli albumia sen ensimmäisen kuukauden sisällä sen julkaisusta, joista noin 26 miljoonaa käyttäjää latasi albumin itselleen täysimittaisena. Albumin myyntipainos nousi Britannian albumilistan kuudenneksi ja Yhdysvaltain Billboard 200 -albumilistan yhdeksänneksi. Rolling Stone nimesi albumin vuoden 2014 parhaaksi, ja se huomioitiin myös parhaan rock-albumin Grammy-palkintoehdokkuudella. Sen julkaisua seurasi menestyksekäs Innocence + Experience Tour -maailmankiertue.
Guarini
Guarini on muun muassa seuraavien henkilöiden sukunimi:
Mortal Kombat: Deadly Alliance
Mortal Kombat: Deadly Alliance (alun perin Mortal Kombat V: Vengeance tai Mortal Kombat 5) on Midwayn kehittämä ja julkaisema tappelupeli, joka julkaistiin Xbox, PlayStation 2, Nintendo GameCube ja Game Boy Advance konsoleille 20. marraskuuta 2002. Peli kuuluu Mortal Kombat pelisarjaan.
Songs of Innocence (U2:n albumi)
Albumi debytoi Suomen virallisen listan sijalla 10.
Suunnitelma sosiaali- ja terveydenhuollon hyvinvointialueiden perustamisesta
Omaisuusjärjestelyt
Helsingin kaupungin sosiaali- ja terveydenhuollon sekä pelastustoimen varat ja velat, vastuut ja velvoitteet jäävät Helsingin kaupungille. Helsingin ja Uudenmaan sairaanhoitopiirin kuntayhtymän omaisuus siirtyy HUS-yhtymälle.
Hyvinvointialueiden rahoitus
Hyvinvointialueiden toiminta rahoitetaan valtion varoin. Valtion rahoituksen lähtötaso vuonna 2023 perustuu kuntien sote-palveluiden ja pelastustoimen vuoden 2021 tilinpäätösten ja vuoden 2022 talousarvioiden keskiarvoon. Kustannukset skaalataan vuoden 2022 tasoon. Rahoituksen kokonaismäärä tarkistetaan vuosittain ottamalla huomioon palvelutarpeen arvioitu kasvu, arvioidut kustannustason muutokset ja hyvinvointialueiden järjestämisvastuulle kuuluvien tehtävien laajuuden ja laadun muutokset. Yksittäisen hyvinvointialueen rahoitus määräytyy, valtakunnallisen rahoituksen kokonaistason lisäksi, sen sosiaali- ja terveydenhuollon ja pelastustoimen palvelutarvetta ja olosuhdetekijöitä kuvaavien tekijöiden perusteella.
Valtion rahoituksen lähtökohtana on, että sillä turvataan perustuslain edellyttämällä tavalla hyvinvointialueilla riittävät sosiaali- ja terveyspalvelut. Hyvinvointialueella on oikeus lisärahoitukseen, jos sen rahoituksen taso ei mahdollista riittävien sote-palvelujen sekä pelastustoimen palvelujen järjestämistä.
Hyvinvointialueilla on itsehallintoon perustuva oikeus päättää rahoituksen käytöstä ja kohdentamisesta. Toiminnan rahoittajana valtiovallan (sosiaali- ja terveysministeriön) rooli ja vuorovaikutus hyvinvointialueiden sosiaali- ja terveydenhuollon järjestämisen ohjauksessa vahvistuu. Ohjaus suunnitellaan toteutettavaksi valtion ja hyvinvointialueen välisessä vuosittaisessa ohjaus- ja arviointiprosessissa.
Martti Talvela
Talvela aloitti baritonina, mutta hänet tunnettiin myöhemmin erityisesti suurten bassoroolien tulkkina. Hänen rooleihinsa kuuluivat muun muassa Ryöstö Seraljista -oopperan Osmin, Taikahuilun Sarastro, Don Carlosin Filip ja suurinkvisiittori sekä Boris Godunovin nimiosa. Eräät kriitikot kutsuivat häntä jopa epiteetillä "vuosisadan Boris".
Suunnitelma sosiaali- ja terveydenhuollon hyvinvointialueiden perustamisesta
Muutokset verotukseen ja vaikutukset kuntien talouteen
Valtion ansiotuloverotuksen taso nousee hyvinvointialueiden toiminnan rahoituksen verran eli noin 13,4 mrd. euroa vuodessa (vuoden 2020 taso). Tämä kompensoidaan alentamalla kaikkien kuntien kunnallisveroa 13,26 %-yksiköllä. Uudistus on tarkoitus toteuttaa niin, että verorakenteen muutokset eivät aiheuta veroasteen kohoamista. Myös yksittäisen verovelvollisen ansiotuloverotukseen tehtävät muutokset pyritään toteuttamaan niin, että vaikutukset verotuksen tasoon jäävät vähäisiksi.
Martti Talvela
Paavo Ruotsalaisen roolin Viimeiset kiusaukset -oopperaan säveltäjä Joonas Kokkonen kirjoitti juuri Talvelaa varten. Oopperan lisäksi Talvela teki merkittävän uran lied-laulun saralla. Franz Schubertin laulusarja Winterreise oli hänelle erityisen tärkeä, ja se oli hänen lukuisien lied-konserttiensa keskeisintä ohjelmistoa.
Suunnitelma sosiaali- ja terveydenhuollon hyvinvointialueiden perustamisesta
Muutokset verotukseen ja vaikutukset kuntien talouteen
Verotulojen ja valtionosuuksien väheneminen suhteessa pois jääviin sosiaali- ja terveydenhuollon kustannuksiin sekä verotulojen ja valtionosuuksien suhteen muuttuminen voivat vaikuttaa merkittävästi yksittäisen kunnan rahoitusasemaan, vaikka koko kuntatalouden tasolla vaikutukset jäisivät vähäisiksi.
Martti Talvela
Ura
Talvelan vanhemmat olivat maanviljelijä Toivo Johannes Talvela ja emäntä Nelly Ester Pennanen. Talvela oli koulutukseltaan kansakoulunopettaja. Hänen kansainvälinen uransa alkoi Tukholmasta, jossa hän opiskeli. Sieltä hän pääsi Bayreuthin Wagner-juhlille Saksaan 1960-luvulla. Ammattilaulajana hän työskenteli ensimmäiseksi Deutsche Operissa Berliinissä. Myöhemmin hän esiintyi monissa maailman merkittävimmissä oopperataloissa, kuten Wienin valtionoopperassa, Milanon La Scalassa ja New Yorkin Metropolitanissa.
Suunnitelma sosiaali- ja terveydenhuollon hyvinvointialueiden perustamisesta
Vaikutukset maakuntien sosiaali- ja terveydenhuollon rahoitukseen aiempaan verrattuna
Hyvinvointialueen (maakunnan) saama valtion rahoituksen kokonaismäärä tulee uudistuksessa muuttumaan verrattuna maakunnan sosiaali- ja terveydenhuoltoon ja pelastustoimeen aikaisemmin käytettävissä olleeseen kunnilta peräisin olleeseen rahoitukseen. Tämä johtuu osaltaan uudessa rahoitusjärjestelmässä hyvinvointialueen palvelutarpeen ja olosuhdetekijöiden huomioon ottamisesta rahoituksen määrää laskettaessa. Myös aiempi palvelujen taloudellinen tai epätaloudellinen järjestäminen maakunnassa vaikuttavat erojen syntyyn. Pääsääntöisesti hyvinvointialueet, joilla palvelutarve on maan keskiarvoa korkeampi saavat aikaisempaa enemmän rahoitusta palvelujen järjestämiseen. Vastaavasti hyvinvointialueet, joilla palvelutarve on keskiarvoa pienempi, saavat aikaisempaa vähemmän.
Martti Talvela
Ura
Suomalaisen oopperataiteen puolesta Talvela teki työtä etenkin Savonlinnan oopperajuhlien johdossa 1972–1979. Filosofian tohtori Pentti Savolainen on tutkinut Savonlinnan oopperajuhlia ja korostanut juuri Talvelan merkitystä. Talvelasta kaavailtiin Kansallisoopperan pääjohtajaa uuden oopperatalon alkuvaiheen vauhdittamiseksi, mutta hän ehti kuolla ennen toimikautensa alkamista.
Suunnitelma sosiaali- ja terveydenhuollon hyvinvointialueiden perustamisesta
Vaikutukset maakuntien sosiaali- ja terveydenhuollon rahoitukseen aiempaan verrattuna
Uudistuksessa muutoksiin tulee seitsemän vuoden siirtymäaika ja useita pehmennyksiä rahoituksen muutoksiin.
Martti Talvela
Ura
Musiikin lisäksi Talvela oli kiinnostunut luonnonmukaisesta maanviljelystä ja lammastaloudesta, joita hän harjoitti kotitilallaan. Nuorena hän nyrkkeili SM-tasolla.
Talvela sai Suomen Kulttuurirahaston tunnustuspalkinnon vuonna 1979.
Suunnitelma sosiaali- ja terveydenhuollon hyvinvointialueiden perustamisesta
Perustettavat hyvinvointialueet
Perustettavat sosiaali- ja terveydenhuollon hyvinvointialueet ovat seuraavat:
Martti Talvela
Ura
Talvelan puoliso oli vuodesta 1957 kansakoulunopettaja Anna Johanna (Annukka) o.s. Kääriäinen (1934–2016). Heille syntyi kolme lasta. Puolisonsa kuoleman jälkeen Annukka Talvela kirjoitti muistelmateoksen Aina on polku eessä ja kokosi miehensä kirjoituksia (Maailma on kovin suuri).
Suunnitelma sosiaali- ja terveydenhuollon hyvinvointialueiden perustamisesta
Perustettavat hyvinvointialueet
Helsingin kaupunki on järjestämisvastuussa sosiaali- ja terveydenhuollon sekä pelastustoimen järjestämisestä alueellaan. HUS-yhtymä on järjestämisvastuussa Uudenmaan erikoissairaanhoidosta ja erikseen laissa säädetyistä tai järjestämissopimuksessa sovituista vaativan erikoissairaanhoidon toiminnoista.
Martti Talvela
Ura
Martti Talvela kuoli äkilliseen sydänkohtaukseen tyttärensä häissä kotonaan Juvan Inkilänhovissa vuonna 1989. Hänet on haudattu Juvan vanhalle hautausmaalle.
Rooleja
pienoiskuva|Martti Talvela (toinen vasemmalta) Bonnin oopperan hyvän­tekeväisyys­konsertissa vuonna 1987. Talvelan tärkeimpiä oopperarooleja:
Suunnitelma sosiaali- ja terveydenhuollon hyvinvointialueiden perustamisesta
Perustettavat hyvinvointialueet
Alueellisen yhteistyön ja tarkoituksenmukaisen palvelurakenteen toteuttamiseksi hyvinvointialueista muodostetaan viisi yhteistyöaluetta, jotka vastaavat nykyisiä yliopistosairaaloiden erityisvastuualueita.
Body Heat (Blue Systemin albumi)
Body Heat on Blue Systemin toinen albumi, joka on julkaistu vuonna 1988. Se on tyylillisesti vielä edellisen albumin synthpop musiikkia, mutta osassa kappaleista on jo viitteitä syntymäisillään olevasta 90-luvun soundista.
Marilyn Monroen filmografia
Tämä on Marilyn Monroen filmografia.
Body Heat (Blue Systemin albumi)
Albumilta nousivat hiteiksi kappaleet "Under My Skin" ja "My Bed Is Too Big".
Marilyn Monroen filmografia
pienoiskuva|Marilyn Monroe and ja [[Cary Grant elokuvassa Rakas, minä nuorrun (1952).]] pienoiskuva|Marilyn Monroe elokuvassa Niagara. pienoiskuva|Marilyn Monroe ”tyhmänä blondina” elokuvassa Herrat pitävät vaaleaveriköistä. pienoiskuva|Monroe Kesälesken (1955) trailerissa.
Victor Razafimahatratra
thumb|right|Victor Razafimahatratra Victor Razafimahatratra (8. syyskuuta 1921 – 6. lokakuuta 1993) oli madagaskarilainen roomalaiskatolinen arkkipiispa ja yksi kirkon kardinaaleista. Hän kuului jesuiittoihin.
10. huhtikuuta 1976 Razafimahatratra sai nimityksen Tananariven arkkipiispaksi, jona hän toimi loppuikänsä. Ennen hänen kuolemaansa arkkihiippakunnan nimi ehti kuitenkin muuttua Antananarivoksi. Kardinaaliksi Razafimahatratra valittiin 24. toukokuuta 1976, jolloin hänet nimitettiin Santa Croce in Gerusalemmen kardinaalipapiksi. Hän osallistui paavin valintoihin kahdessa konklaavissa vuonna 1978.
Pandion
Pandion viittaa seuraaviin asioihin
Louise Frevert
Louise Frevert (s. 31. toukokuuta 1953 Frederiksberg, Tanska) on tanskalainen Tanskan kansanpuolueen ja Keskustademokraattien parlamentaarikko ja entinen pornonäyttelijä. Ennen siirtymistään politiikkaan hän esitti itämaista tanssia ja esiintyi tanskalaisen pornotuottajan Color Climaxin elokuvissa. Frevert on avoin lesbo ja on aviossa naisen kanssa.
Pandion
Pandion oli useamman eri hahmon nimi kreikkalaisessa mytologiassa:
Louise Frevert
Vuonna 2005 Frevertin nettisivuilla oli muslimimiehiä halventavaa aineistoa, joka herätti huomiota joukkotiedotusvälineiden ja viranomaisten keskuudessa.
FarmVille
FarmVille oli vuonna 2009 Facebookin suosituin sovellus. Sillä oli syyskuussa 2009 jo 12 miljoonaa päivittäistä käyttäjää. FarmVillen saavuttama menestys on vaikuttanut Facebook-maatilapelien aallon syntymiseen. Ne ovat enemmän tai vähemmän toistensa kopioita. FarmVille ei ollut kuitenkaan ensimmäinen, sillä julkaisuhetkellä kesäkuussa 2009 sen arvioitiin olevan floridalaisen SlashKeyn Farm Town -pelin "parannettu versio". Maatila-aiheiset pelit ovat olleet jo joitakin vuosia suosittuja Aasiassa. Appdata.comin mukaan 30.9.2009 FarmVillellä oli 51,5 ja Farm Townilla 18,9 miljoonaa kuukausittaista käyttäjää.
FarmVille on jatkuvasti pysynyt suosituimpien Facebookissa toimivien pelien joukossa. Siitä julkaistiin syyskuussa 2012 jatko-osa FarmVille 2. Alkuperäisen FarmVillen kuukausittaisten käyttäjien määrä oli laskenut marraskuussa 2012 noin 18 miljoonaan (Facebookin 7. suosituin peli) ja päivittäisten käyttäjien määrä 2,8 miljoonaan (11. suosituin). Samanaikaisesti FarmVille 2 nousi suosituimmaksi Facebook-peliksi 64 miljoonalla kuukausittaisella ja lähes 9 miljoonalla päivittäisellä käyttäjällä. Selainpelien lisääntynyt tarjonta on kuitenkin kasvattanut pelaajien valinnanvaraa ja vienyt FarmVilleltä sen aiemman yksiselitteisen valta-aseman.
Vaikka FarmVille onkin käytännössä ilmainen, voi pelaaja ostaa esimerkiksi PayPalin kautta Farm Cashia, jolla voi lunastaa erilaisia lisäominaisuuksia, kuten traktorin, siemeniä tai lehmiä. Näitä virtuaalisia tuotteita Zynga myy nykyisin jopa yli miljoonalla dollarilla päivässä. Mikromaksamisen suosion myötä Zyngan vuotuinen liikevaihto on noussut yli 150 miljoonan dollarin.
Pelaaminen
Pelissä kasvatetaan kasveja ja puita sekä hoidetaan eläimiä. Tavoitteena on kerätä palkintoruusukkeita. Aina kun pelissä ostaa marketista jotain, autetaan kavereita tai kynnetään maata, saadaan kokemusta, jota tarvitaan seuraavalle tasolle pääsemiseen. Aina kun pääsee uudelle tasolle, saa setelin ja normaalia rahaa. Tämän lisäksi kaupasta voi ostaa enemmän tavaraa. Jos esimerkiksi kuluttaa tarpeeksi rahaa kaupassa, saa palkinnon. Palkintona on yleensä seteli, rahaa ja jokin kaupassa oleva tavara ilmaiseksi. Kaupasta voi ostaa siemeniä, puita, eläimiä, rakennuksia, koriste-esineitä ja ajoneuvoja. Maatilaa voi myös laajentaa kaupassa.
Pellolla voi kasvattaa hedelmiä, vihanneksia, viljelykasveja tai kukkia, ja näiden siemeniä kylväessä pelaaja saa lisää kokemuspisteitä. Ennen kylvöä pelto pitää kuitenkin kyntää, mutta siitäkin saa lisää kokemuspisteitä. Kun kasvit ovat valmiita, pelaajan pitää poimia kasvit puolessa ajassa siitä, mikä kasvamiseen on kulunut. Eri kasvien kasvuajat vaihtelevat kahdesta tunnista, neljään vuorokauteen. Poimituista kasveista pelaaja saa lisää rahaa sekä taitopisteitä. Jos kasveja ei määräaikaan mennessä poimi, ne kuihtuvat. Kuihtuneita kasveja ei voi enää poimia, vaan ne pitää kyntää.
FarmVilleen voi pyytää naapureikseen omia Facebook-kavereita, jos molemmat näin haluavat. Kavereiden maatilalle mennessä kaveria ei näy, vaikka tämä olisikin siellä. Kaverin maatilalla voi auttaa työssä, josta saa palkinnoksi rahaa ja kokemuspisteitä.
Stardust (yhtye)
Stardust oli lyhytaikainen ranskalainen elektronista musiikkia/housea soittava yhtye, johon kuului tuottajat Thomas Bangalter ja Alan Braxe ja laulaja Benjamin Diamond. He julkaisivat kesäkuussa 1998 "Music Sounds Better With You" -singlen, josta tuli suuri hitti.
Meritorjuntaohjus
thumb|Boeing Harpoon -meritorjuntaohjus thumb|[[Raduga H-22|H-22 -meritorjuntaohjuksia venäläisen Tupolev Tu-22M3 -pommikoneen alla.]] Meritorjuntaohjus on pinta-alusten tuhoamiseen tarkoitettu ohjus. Useimmat meritorjuntaohjukset ovat lähellä merenpintaa lentäviä, nopeudeltaan alle äänennopeuden ja ovat inertia- ja tutkaohjautuvia. Meritorjuntaohjus voidaan laukaista lentokoneesta, laivasta, sukellusveneestä tai maalla sijaitsevasta laukaisualustasta. Ohjusvene on meritorjuntaohjuksin käytävään taisteluun kehitetty pieni 200–300 tonnin sota-alus.
Meritorjuntaohjuksia voidaan torjua ohjustentorjuntaohjuksilla, kuten Sea Sparrow ja Sea Wolf tai konetykkijärjestelmillä, kuten Phalanx CIWS sekä erilaisilla harhautusjärjestelmillä.
Meritorjuntaohjuksia
Suomen puolustusvoimien käyttämiä meritorjuntaohjuksia
Joni Myllyntaus
Joni Petri Myllyntaus (s. 2. kesäkuuta 1978 Parkano) on suomalainen aitajuoksija. Hän on edustanut vuodesta 2013 lähtien Jyväskylän Kenttäurheilijoita ja vastaa nykyisin itse omasta valmennuksestaan. Kalevan kisoista Myllyntaus on saavuttanut hopeaa 110 metrin aitajuoksussa vuonna 1998. Lisäksi hän on saavuttanut aikuisten tasolla sisäratojen SM-kisoista hopeaa 60 metrin aitajuoksussa vuonna 2001. Näiden lisäksi Myllyntauksella on mitaleita myös junioreiden sekä veteraanien SM-kisoista ja edustuksia veteraanien arvokisoista.
Doggtown
Doggtown on turkulainen rockyhtye.
Entinen basisti Jankke Kuismin ja rumpali Petri Rinne olivat soittaneet yhdessä pitkään eri kokoonpanoissa. Kitaristi Kari Riihimäki on toiminut aiemmin Wardance-yhtyeen kitaristina ja soittanut useilla kotimaisten artistien levyillä. Yhtyeen laulaja Tumppi Niemelä, kokenut oululainen muusikko ja levytuottaja, hankittiin kesken levytyksen. Aikaisemmin muun muassa House Of Mirrors -yhtyeessä soittanut Juha-Pekka Paananen aloitti basistin tehtävissä vuonna 2007.
Doggtownin esikoisalbumi November Road julkaistiin vuonna 2005 Bluelight-levymerkillä. Albumi sai hyvän vastaanoton, ja keikkaili muun muassa Puistobluesissa.
Zetor (ravintola)
Zetor on vuonna 1991 perustettu helsinkiläinen ravintola, joka kuuluu S-ryhmään. Se on tullut tunnetuksi muun muassa traktorisisustuksestaan, jonka on suunnitellut Sakke Järvenpää. Nimensäkin ravintola saa tšekkiläiseltä Zetor-traktorivalmistajalta.
Ravintolan teemana on parodia 1950-luvun ”Suomi-filmien” Suomesta. Sitä suositellaan ulkomaalaisille turisteille etnisenä ravintolana, joka esittelee stereotyyppisiä käsityksiä maalaiselämästä. Teema ulottuu sisustuksesta ruokalistaan, jolla on esimerkiksi makkaraa ilman vihanneksia (miesten annos), suuria pihvejä, sahtia ja muikkuja. Ruokapuolen pöydissä on tarjolla lautasliinojen sijasta talouspaperia suoraan rullasta. Ravintolan käymälätilat on koristettu vanhoista lehdistä leikatuin kuvin.
Zetorissa järjestetään tilauksesta kullanhuuhdontaa. Kullanhuuhdonnan järjestää Ravintola Zetorin Kullanhuuhtojat, joka on menestynyt alan kilpailuissa kiitettävästi.
Ravintola Zetor kuului perustamisaikanaan Elannon Ravintolat Oy -ketjuun. Zetorin perusti työryhmä, johon kuuluivat toimitusjohtaja Mikko Kääriä, kehittämispäällikkö Marja Lindroos, ravintolanjohtaja Sari Nurmi, Radio Cityn toimitusjohtaja Christian Moustgaard sekä Sakke Järvenpää. Järvenpää tiimeineen vastasi erityisesti sisustuksesta, ja koko muuta konseptia kehitti muun tiimin kanssa yhteistyössä Sari Nurmi.
Ravintola Zetor avattiin salaa ”koeajoon” itsenäisyyspäivänä 6. joulukuuta 1991. Virallisia avajaisia juhlistettiin 12. joulukuuta 1991 muun muassa Juha Miedon Hammond-esiintymisen tahdittamana, jota todistivat Vironperän Kyllikki ja Johannes. Vastapainoksi paikalla oli city-ihmisiä Rosa Liksomista Sam Inkiseen.
Kymmenes kevät
Kymmenes kevät on vuonna 1993 ilmestynyt Yön yhdeksäs studioalbumi. Sen kappaleista Angelique on suomennos The Hooters -yhtyeen vuoden 1987 hitistä Johnny B. Levyltä löytyy myös Likaiset legendat III, joka on jatkoa Yön debyyttialbumilta Varietee löytyville Likaiset legendat I ja II -kappaleille. Ensinmainitusta on levyllä uusi versio, mutta esimerkiksi Olli Lindholm ei enää jälkeenpäin ole pitänyt sen tekemistä hyvänä ajatuksena.
Levy nousi Suomen albumilistalle neljän viikon ajaksi, ollen korkeimmillaan sijalla 30. Kymmenes kevät oli Yön ensimmäinen albumi, josta ei ilmestynyt vinyylijulkaisua.
Motu Oa
Motu Oa eli Motu 'Oa on saari Ranskan Polynesiassa. Se sijaitsee kilometrin päässä Ua Pun saaresta kaakkoon. Motu Oa on osa pohjoisia Marquesassaaria. Saaren nimi tarkoittaa pohjoismarquesasin kielellä "Pitkä luoto". Saari on asumaton.
Turkmenistanin demokraattinen puolue
Turkmenistanin demokraattinen puolue (TDP) (Türkmenistanyň Demokratik partiýasy) on Turkmenistanin valtapuolue. Vuoden 2008 perustuslain muutokseen asti se oli ainoa laillinen puolue Turkmenistanissa. Maa oli tuohon asti ainoa yksipuoluejärjestelmän säilyttänyt entinen neuvostotasavalta.
TDP perustettiin 16. joulukuuta 1991 Turkmenistanin kommunistisen puolueen seuraajaksi. Puolueen perustaja oli Turkmenistaninen viimeinen kommunistijohtaja ja itsenäisen Turkmenistanin ensimmäinen presidentti Saparmurat Nijazov kuolemaansa saakka.
Matvei Gorškov
Matvei Lvovitš Gorškov (, 1879 Simbirskin kuvernementti – ?) oli Suomessa toiminut venäläinen kirjanpainaja ja menševikki. Hänen salanimiään olivat Gorin ja Ostrikov.
Matvei Gorškov syntyi köyhään talonpoikaisperheeseen. Vanhempien muutettua Samaraan hän meni oppilaaksi kirjapainoon. Gorškov kuului kirjaltajien yhdistykseen, liittyi vuonna 1898 sosiaalidemokraatteihin ja johti lakkoliikkeitä Samarassa. Vuonna 1905 hänet valittiin Venäjän kirjaltajaliiton perustamistoimikunnan ja Pietarin työläisneuvoston jäseneksi.
Gorškov julkaisi Pietarin työläisneuvoston Izvestijaa ja Rabotši golos -lehteä, kunnes hänet pidätettiin joulukuussa 1905. Päästyään vapaaksi helmikuussa 1906 hän julkaisi Rabotšaja žizn -lehteä, joka suljettiin pian yhdessä kirjapainon kanssa. Saman vuoden huhtikuussa Gorškov perusti Rabotšeje slovo -lehden, josta ilmestyi 34 numeroa. Vuonna 1907 hän julkaisi pilalehtiä Balda ja Topor.
Gorškov osallistui Helsingissä järjestettyyn Venäjän kirjaltajaliiton kokoukseen huhtikuussa 1907. Saman vuoden syyskuussa hän muutti Helsinkiin Finljandskaja gazetan latojaksi. Gorškov pidätettiin maaliskuussa 1908 ja vietiin Pietariin, mutta vapautettiin saman vuoden joulukuussa. Vuonna 1913 hän perusti Helsinkiin kirjansitomon ja venäläisen kirjapainon. Helsingissä asuessaan Gorškov kuului Suomen Sosialidemokraattisen Puolueen venäläiseen osastoon, mutta luopui aktiivitoiminnasta vuonna 1912. Hän toimi myös kulttuurijärjestö Nadeždassa ja meni naimisiin vuonna 1910.
Gorškov kutsuttiin armeijaan huhtikuussa 1915. Hänet valittiin Helsingin sotilasneuvoston jäseneksi maaliskuussa 1917. Menševikkejä edustanut Gorškov kuului sotilasneuvoston lehden Izvestijan toimituskuntaan ja toimi käytännössä sen päätoimittajana. Hänen kirjapainonsa siirtyi toukokuussa 1917 sosialistivallankumouksellisten omistukseen. Gorškov erosi Izvestijan päätoimittajan tehtävästä lokakuussa 1917, minkä seurauksena lehden suhtautuminen Suomeen muuttui Työmiehen mukaan myönteisemmäksi.
Gorškov oli Venäjän perustuslakia säätävän kansalliskokouksen ehdokkaana Venäjän sosiaalidemokraattisen työväenpuolueen yhteislistalla Pietarissa. Hänen myöhempiä vaihteitaan ei tunneta.
Amasis II
pienoiskuva|Amasis II:ta esittävä veistos Amasis II, joka tunnetaan myös nimellä Ahmose II, oli muinaisen Egyptin 26. dynastian faarao, joka hallitsi vuosina 570–526 eaa. Hän oli alun perin faarao Apriesin kenraali, joka nousi kapinaan hallitsijaansa vastaan. Amasis II:n valtaistuinnimi on Henemibre (Hän, joka syleilee Ren sydäntä).
Amasis nousi valtaan vuonna 570 eaa., kun Apriesin Kyreneen suuntautunut sotaretki epäonnistui pahasti. Egyptin armeija nousi kapinaan, ja kun Apries lähetti Amasisin rauhoittamaan kapinaa, kapinoitsijat huudattivatkin Amasisin uudeksi faaraoksi. Seuranneessa sisällissodassa Amasisin joukot löivät Apriesin lähettämät sotilaat. Amasis surmasi Apriesin taistelussa, mutta järjesti kuitenkin Apriesille kuninkaalliset hautajaiset.
Tämän jälkeen Amasis vahvisti liiton Kyrenen kanssa menemällä naimisiin kyreneläisen naisen kanssa. Amasis pyrki myös liittoutumaan Kreikan kanssa. Herodotoksen mukaan Amasis ystävystyi Samoksen tyrannin Polykrateksen kanssa ja lahjoitti varat Delfoin temppelin uudelleenrakennusta varten. Amasis onnistui alistamaan Kyproksen valtansa alle, mahdollisesti Polykrateksen laivaston avustamana, ja pakotti Kyproksen maksamaan lunnaita.
Pystyäkseen paremmin rajoittamaan Kreikan vaikutusvaltaa Amasis rajasi kaupankäyntioikeuden Niilin suistossa sijaitsevaan Naukratiksen kaupunkiin, joka sijaitsi lounaaseen Egyptin pääkaupungista. Naukratiksen kauppiaat saivat monia etuoikeuksia, joiden avulla kaupunki vaurastui nopeasti. Lisäksi Amasis salli kreikkalaisten perustaa muita kaupunkeja ja palvontapaikkoja Niilin suistoon.
Erään asiakirjan mukaan Amasiksen valtakauden 41. vuonna egyptiläiset tekivät tutkimusmatkan Nubiaan. Faarao Amasis laajensi lisäksi Neithin temppeliä Saisissa, pystytti Isikselle pyhäkön Memfisiin, rakensi temppelit Abydokseen ja Mendesiin sekä nilometrin Sepin temppeliin. Lisäksi hän rakennutti useita rakennuksia Baharijan keitaalle ja Heliopolisiin. Amasis haudattiin Saisin temppeliin. Amasista pidetään yhtenä kuudesta Egyptin lainsäätäjästä, ja kreikkalaiset kunnioittivat häntä nimeämällä hänet yhdeksi seitsemästä viisaasta.
Amasisin valtakausi oli Egyptille vaurauden aikaa, mutta Persian uhka kasvoi kuitenkin koko ajan. Herodotoksen mukaan Amasis liittoutui Lyydian Croesuksen kanssa Persiaa vastaan. Persia voimistui siitä huolimatta nopeasti, ja Amasis kuoli vain puoli vuotta ennen kuin Persian kuningas Kambyses II valloitti Egyptin.
Beam (kappale)
Beam on yhdysvaltalaisyhtye Makon kappale. Sen julkaisi Revealed Records yhtyeen uran ensimmäisenä singlenä 16. joulukuuta 2013 ja sillä vierailee myös Angel Taylor. Kappaleen radioversion on säveltänyt Mako itse. Kappaleelle on tehty myös musiikkivideo, joka julkaistiin 19. joulukuuta 2013. Videolla näkyy Makon kokoamia fanien videoita, joita hän käski lähettämään tälle sosiaalisen median kautta. Kappaleen toistaiseksi ainoa tietoon tullut listasaavutus on Beatportin latauslistan toinen sija.
Kappalelista
Digitaalinen lataus
John Flygare
John Flygare (29. syyskuuta 1846 Mustasaari – 12. helmikuuta 1913 Mustasaari) oli suomalainen maanviljelijä ja valtiopäivämies.
Flygare oli talollinen ja kunnallislautakunnan esimies Mustasaaresta. Hän oli talonpoikaissäädyssä Korsholman tuomiokunnan edustaja valtiopäivillä 1897, 1899 ja 1900. Flygare teki valtiopäivillä useita esityksiä ja oli 1899 ja 1900 valitsijamiesten varamies. Jälkimmäisillä valtiopäivillä hän oli myös suostuntavaliokunnan jäsen.
Ammunnan maailmanmestaruuskilpailut 1949
Vuoden 1949 ammunnan maailmanmestaruuskilpailut järjestettiin Buenos Airesissa 4.–13. marraskuuta 1949. Suomen joukkue onnistui voittamaan Argentiina-pokaalin neljäntoista vuoden tauon jälkeen. Suomi oli myös mitalitilaston paras maa seitsemällä mestaruudellaan. Lisäksi joukkue saavutti 7 hopeaa ja 3 pronssia.
Patricia Velásquez
Patricia Carola Velásquez Semprún (s. 31. tammikuuta 1971) on venezuelalainen näyttelijä ja malli.
Velásquez syntyi Zuliassa, Venezuelassa. Nuorempana hän asui myös Meksikossa ja Ranskassa. Hän on biseksuaali.
Hänet tunnetaan parhaiten elokuvista Muumio ja Muumion paluu, joissa hän esitti Anck-su-namunia.
Lisa Stansfield
thumb|Lisa Stansfield [[Sommarkrysset-televisio-ohjelmassa Gröna Lundissa, Tukholmassa vuonna 2014.]] Lisa Jane Stansfield (s. 11. huhtikuuta 1966 Lancashire) on englantilainen moderni R&B- ja soul-laulajatar, joka on ollut ehdolla Grammy-palkinnon saajaksi ja voittanut Brit Awards -palkinnon. Hänen suurin menestyskappaleensa on soolouran ensimmäiseltä albumilta Affection singlenä julkaistu ”All Around the World” (1989). Sitä ennen hän toimi yhtyeessä Blue Zone yhdessä aviomiehensä Ian Devaneyn ja koulutoverinsa Andy Morrisin kanssa, jotka jatkoivat hänen taustayhtyeenään myöhemminkin. Lisa Stansfield on esiintynyt myös valkokankaalla romanttisessa komediassa Swing (1999).
Hilde Konetzni
Hilde Konetzni (21. maaliskuuta 1905 Wien – 20. huhtikuuta 1980 Wien) oli itävaltalainen oopperalaulaja, äänialaltaan sopraano.
Konetzni aloitti lauluopintonsa Wienissä Wala Heßin ja Rudolf Niliuksen johdolla. Hän ei ollut vielä saattanut opintojaan päätökseen, kun esiintyi vuonna 1929 ensimmäisen kerran vierailijana siskonsa Annyn kanssa Sieglinden roolissa Valkyyrian esityksessä Chemnitzin kaupunginteatterissa. Vuonna 1930 Konetzni sai kiinnityksen Gablonziin, jossa hän esiintyi menestyksekkäästi Amelian roolissa Un ballo in mascherassa. Pian hänet nähtiin samassa paikassa kahdessa suosituimmista rooleistaan: Leonorena Fideliossa ja Marsalkattarena Ruusuritarissa.
Syksyllä 1931 Konetzni lauloi ensimmäistä kertaa Prahan saksalaisessa teatterissa Trubaduuri-teoksessa. Siellä hän pysyi yhtenä suosituimmista laulajista vuoteen 1935. Prahan-vuosinaan hän teki menestyksekkäitä tulkintoja rooleista oopperoissa Tannhäuser, Don Carlo, Myyty morsian, Don Giovanni ja Elektra.
Salzburger Festspielessä Konetzni esiintyi ensimmäisen kerran vuonna 1936 Don Giovannin Donna Elvirana ja viimeisen kerran vuonna 1961. Kansainvälisen uransa hän aloitti vierailevana esiintyjänä Pariisissa 28. toukokuuta 1936 Donna Elviran roolissa, minkä jälkeen hän esiintyi ensimmäisen kerran Lontoossa vuonna 1938. Vuonna 1938 hän myös esiintyi jälleen Donna Elvirana Glyndebournen oopperafestivaalilla. Vuosina 1937–1938 Konetzni kiersi Yhdysvalloissa ja esiintyi 82:ssa konsertissa, jotka omistettiin kokonaan Richard Wagnerin musiikille. Muita kansainvälisiä esiintymisiä Konetzni teki muun muassa Teatro Colónissa, Roomassa ja Milanon La Scalassa. Toisen maailmansodan jälkeen Wienin valtionooppera jälleenrakennettiin ja avattiin uudelleen, jolloin Konetznista tuli yksi sen pääesiintyjistä.
Opettajana Konetzni piti yksityistunteja ja työskenteli Wienin valtionoopperan studiolla. Hän sai Kammersängerin-arvonimen Saksassa vuonna 1939 ja Itävallassa 1946. Kesäkuussa 1955 hän sai Wienin valtionoopperan kunniajäsenyyden. Kuoltuaan 75-vuotiaana hänet haudattiin Zentralfriedhofiin.
Burjaatit
Burjaatit ovat mongolikansa Pohjois-Aasiassa Baikaljärven ympäristössä. Burjaatit puhuvat mongolilaisiin kieliin kuuluvaa burjaattia. Suurin osa burjaateista asuu Venäjällä, jossa heitä vuonna 2002 oli 445 175. Suurin osa Venäjän burjaateista ja noin puolet kaikista burjaateista asuu Venäjän federaatioon kuuluvassa Burjatian tasavallassa. Burjaatteja asuu myös Burjatiasta länteen Irkutskin alueella ja erityisesti sen Ust-Ordynskin Burjatian piirikunnassa sekä Burjatiasta itään Taka-Baikalian aluepiirissä ja etenkin sen Agan Burjatian piirikunnassa. Lisäksi heitä asuu Burjatian eteläpuolella Mongoliassa noin 64 900 (1995), jossa he ovat keskittyneet lähinnä maan koillisosaan Burjatian rajan tuntumaan ja Kiinassa. Siirtolaisuuden myötä heitä on levinnyt myös muualle, lähinnä entisen Neuvostoliiton alueelle. Esimerkiksi Ukrainassa asui vuoden 2001 väestönlaskennan mukaan 391 burjaattia.
Champigneul-sur-Vence
Champigneul-sur-Vence on kunta Pohjois-Ranskassa Ardennesin departementissa Grand Estin alueella. Se sijaitsee noin kymmenen kilometriä Charleville-Mézièresin kaupungista etelään.
Burjaatit
Uskonnoltaan suurin osa burjaateista on buddhalaisia, mutta myös šamanistisen ja ortodoksisen uskon kannattajia on. Burjaatit ovat alun perin olleet paimentolaiskansa ja vasta 1900-luvun alusta alkaen he ovat laajamittaisesti siirtyneet maanviljelijöiksi ja kiinteään asutukseen.
Champigneul-sur-Vence
Champigneul-sur-Vencen vanhin asuintalo on 1600-luvun lopulla rakennettu Maison du Laboureur. Se edustaa Crêtes préardennaisesin seudulle tyypillistä kolmikymmenvuotisen sodan jälkeistä asuntoa. Savilattiaiseen asuntoon ei ole koskaan asennettu sähköä eikä juoksevaa vettä. Se on sisustettu aikakauden mukaisilla huonekaluilla ja työkaluilla. Taloon on mahdollista tutustua.
Burjaatit
Burjaatit ovat myös saaneet mainetta Ukrainan sodassa 2022. Paavi Franciscus sanoi loppuvuodesta 2022 haastattelussa Jesuit magazine American burjaattien olleen sodassa julmimpia sotureita tšetšeenien ohella. Ukrainalaiset ovat kohdistaneet propagandaa burjaatteja vastaan.
Kansallistarusto ja heimot
Burjaateilla on rikas kansallistarusto (lähinnä sankarilauluja), jota on tallennettu runsaasti. Burjaatit jaetaan kahteen pääheimoon, lännessä asuviin Bargus-burjaatteihin ja idässä asuviin Hori-burjaatteihin. Taruston mukaan koko kansa polveutuu suuresta sankarista nimeltä Bargus ja pääheimot edelleen hänen kahdesta pojastaan Buridaista ja Horidaista, joista heimot ovat saaneet myös nimensä. Nämä pääheimot jakaantuvat useisiin pienempiin heimoihin ja sukuihin. Näihin on myöhemmin liittynyt etelästä Mongoliasta tullut kolmas ryhmä Selengan-burjaatit. Burjaattikansaan on vuosisatojen kuluessa sulautunut mongoleja, turkkilaisia, tunguuseja ja saoyedeja. Jotkut burjaattiheimot pitävät itseään Aasian hunnien jälkeläisinä, toiset taas katsovat polveutuvansa Tšingis-kaanista.
Historia
thumb|250px|right|Perinteinen burjaattien jurtta. Burjaattien asuinalueen läntistä osaa kutsuttiin aikoinaan nimellä Bargudžin-Tukum, ja tämän alueen itäosa on ollut Mongolien valtakunnan ydinalue. Sana burjaatti mainitaan ensi kerran mongolilähteissä 1240.